Off Média - Helyi - Kormányközeli vállalkozó kezébe kerülhet a Napló?
Offmedia- 2016.11.03. 10:12
Úgy tudni, hogy a Hajdú-Bihari Naplót kiadó Russmediát fel akarják vásárolni.
A Mediaworks és vele a kiadó tulajdonában levő 12 megyei újság nem olyan régen az Opimus Presshez került, most pedig folytatódhat a megyei napilapok felvásárlása - írja a hvg.hu. A lap azt írja, iparági hírek szerint a Russmedia közel áll a felvásárláshoz. Ehhez az osztrák kiadóhoz tartozik a Hajdú-Bihari Napló, az borsodi Észak-Magyarország és a Szabolcs-Szatmár-Bereg megyei Kelet-Magyarország is.
Érdekesség, hogy a céget szeptember végén átszervezték, budapest központtal ugyanis létrehozták a Russmedia Digital holdingcéget, amelyet a kiadóhoz hasonlóan Josef Kogler és Fodor István vezet. A holding egyetlen tagja a Russmedia Kiadó – tehát a csoport többi cége, például a veszteséges ingatlankezelő kimarad belőle.
A holding alapítása nem jelent automatikusan eladást, de hasonló modellt láthattunk nemrég a Mediaworks esetében is, ahol szintén egy cégbe szervezték az eladásra kínált portfóliót - emlékeztet a hvg.hu.
Fodor István, a cég ügyvezető igazgatója nem kívánta kommentálni az értesüléseket.
Központosíthatják az agrárképzést?
Több mint kétmilliárdot ad a kormány a Debreceni Egyetemnek